CELEX: 62011TN0629
Language: sl
Date: 2011-12-05 00:00:00
Title: Zadeva T-629/11: Tožba, vložena 5. decembra 2011 – Biogas Nord Anlagenbau proti Komisiji

18.2.2012   
            
            
               SL
            
            
               Uradni list Evropske unije
            
            
               C 49/28
            
         Tožba, vložena 5. decembra 2011 – Biogas Nord Anlagenbau proti Komisiji
   (Zadeva T-629/11)
   2012/C 49/50
   Jezik postopka: nemščina
   
      Stranki
   
   
      Tožeča stranka: Biogas Nord Anlagenbau GmbH (Bielefeld, Nemčija) (zastopnik: C. Birkemeyer, odvetnik)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               v skladu s členom 264 PDEU Sklep Komisije z dne 26. januarja 2011 o državni pomoči C 7/2010 (ex CP 250/2009 in NN 5/2010), ki jo izvaja Nemčija – Shema za prenos davčnih izgub v primeru prestrukturiranja podjetij v težavah („Sanierungsklausel“) (notificirano pod dokumentarno številko C(2011) 275) razglasi za ničen;
            
         
               —
            
            
               v skladu s členom 87(2) Poslovnika Splošnega sodišča Komisiji naloži plačilo stroškov tožeče stranke.
            
         
      Tožbeni razlogi in bistvene trditve
   
   Tožeča stranka navaja tri razloge v utemeljitev tožbe.
   
               1.
            
            
               Prvi tožbeni razlog: upoštevanje načela zasebnega upnika v tržnem gospodarstvu
               V okviru prvega tožbenega razloga tožeča stranka trdi, da člen 8c(1a) zakona o davku na dohodek pravnih oseb (Körperschaftsteuergesetz, v nadaljevanju: KStG) ne pomeni državne pomoči v smislu člena 107 in 108 PDEU, ker so upravičena podjetja zavezana k enakovrednim protidajatvam, ki so primerljive z ravnanjem zasebnega upnika.
            
         
               2.
            
            
               Drugi tožbeni razlog: neobstoj selektivnosti
               Tožeča stranka trdi, da člen 8c(1a) KStG ne pomeni državne pomoči v smislu člena 107 in 108 PDEU, ker ta določba ne daje selektivne prednosti.
            
         
               3.
            
            
               Tretji tožbeni razlog: varstvo legitimnih pričakovanj
               V okviru tretjega tožbenega razloga tožeča stranka trdi, da podjetja, ki so pred seznanitvijo s postopkom Komisije v skladu s členom 108(2) PDEU razpolagala s premoženjem, v zvezi z izpodbijanim sklepom uživajo varstvo legitimnih pričakovanj.